wickkiey/tamil-wikipedia-markdown huggingface dataset:
# எசிமா ஒஃகாசி பாலம்


**எசிமா ஒஃகாசி பாலம்** (*Eshima Ohashi Bridge*) சப்பானில் மேட்சூ மற்றும் சகைமினாட்டோ நகரங்களுக்கு இடையே இருக்கும் ஏரியின் மீது கட்டப்பட்டுள்ள பாலம் தான் ஒஹோஹி பாலம் ஆகும். அதில் தினசரி பயணிக்கும் வாகன ஓட்டிகளுக்கு அச்சம் ஊட்டும் ஒன்றாக உள்ளது. இதற்குக் காரணம் அந்த அளவிற்குப் பாலத்தை மிகவும் விரைந்து ஏறுமுகமாகவும், உயரமாகவும், பின்னர் சரிவாகவும் கட்டியுள்ளனர்.  

உலகின் மிகப்பெரிய பாலங்களில் மூன்றாவது பாலமாக இது கூறப்படுகிறது. இது 1.7கி.மீ நீளம் மற்றும் 11.4மீ அகலம் உடையது. வழக்கமாக பாலங்கள் அனைத்தும் படிப்படிபடியாக அதன் உயரம் அதிகரிக்கும் வகையில் அமைந்திருக்கும். ஆனால் இந்தப்பாலம் அவ்வாறு கட்டப்படாமல் மிகவும் ஏற்றமாகக் கட்டப்பட்டுள்ளது. இது 6.1 சதவீதம் சரிவுடன் கட்டப்பட்டுள்ளது.  

இந்தப் பாலத்தில் கீழே கப்பல்கள் தடையின்றி செல்வதற்கு வசதியாக இருப்பதற்காக கட்டப்பட்டுள்ளது. மணிக்கு அதிகபட்சமாக 40கி.மீ வேகத்தில் மட்டுமே வாகனங்கள் செல்ல வேண்டும். தற்போது இந்தப்பாலம் ஜப்பானின் முக்கிய சுற்றுலாத் தலங்களில் ஒன்றாக மாறிவிட்டது.
# ஃபுட் அண்ட் நியூட்ரிசியன் புல்லட்டின்


**ஃபுட் அண்ட் நியூட்ரிசியன் புல்லட்டின்** (Food and Nutrition Bulletin) என்பது ஆங்கிலத்தில் வெளிவரும் ஒரு காலாண்டு ஆய்விதழ் ஆகும். இது 1978 ஆம் ஆண்டில் டாக்டர் நெவின் எஸ். ஸ்கிரிம்ஷா என்பவரால் நிறுவப்பட்டு, சாக் பப்ளிகேசனால் வெளியிடுகிறது. அந்தப் ஆய்விதழானது கொள்கை பகுப்பாய்வு, அசல் அறிவியல், சமூக ஆய்வு, வளரும் நாடுகளில் மனித ஊட்டக்குறை மற்றும் ஊட்டச்சத்து தொடர்பான கல்வி மதிப்பீடுகள் போன்றவை குறித்து ஆய்வுகளை வெளியிடுகிறது. இது டஃப்ட்ஸ் பல்கலைக்கழகத்தில் ஃபிரட்மேன் பள்ளியில் ஊட்டச்சத்து அறிவியல் மற்றும் கொள்கை அமைந்துள்ள, நெவின் எஸ். ஸ்கிரிம்ஷா சர்வதேச ஊட்டச்சத்து அறக்கட்டளையின் அதிகாரப்பூர்வ வெளியீடு ஆகும்.  

## சுருக்கம் மற்றும் அடைவு
இந்த இதழானது *ஃபினான்ஸ் சயின்ஸ் அண்ட் டெக்னாலஜி* என்ற பிரிவில் உள்ள 128 பத்திரிகைகளில் 57 வது இடத்தைப் பெற்றுள்ளது. மேலும் "ஊட்டச்சத்து மற்றும் உணவுமுறை" என்ற பிரிவில் 81 பத்திரிக்கைகளில் 61 வது இடத்திலும் உள்ளது.
# துர்வாச மலை


**துர்வாச மலை** அல்லது **சிவதுர்வாச மலை** என்பது தமிழ்நாட்டின், கிருஷ்ணகிரி மாவட்டம், இராயக்கோட்டையில் அமைந்துள்ள ஒரு மலையாகும். இம்மலை கடல் மட்டத்தில் இருந்து 1500 அடி உயரமுடையதாக உள்ளது. இந்த மலையிலும் அடிவாரத்திலும் கோட்டைகள் அமைக்கப்பட்டுள்ளன.  

இந்த மலையில் உள்ள குகையில் கிருதயுகத்திலிருந்து துா்வாச முனிவா் தவம் புாிவதாக நம்பப்படுகிறது. குகைக்கு வெளியே படிக்கட்டுகள் அமைக்கப்பட்டுள்ள உயரமான பாறைக் கல்லால் ஆன அகல்விளக்கு உள்ளது. இக்குகையில் பெளா்ணமி தோறும் சிறப்புப் புசை மற்றும் பஜனை பக்தா்களால் நடத்தப்படுகிறது. சூளகிாி நெடுஞ்சாலையில் உள்ள மகளிா் மேல்நிலைப் பள்ளிக்கு எதிரே அருள்மிகு சோமநாதேஸ்வரா் ஆலயம் உள்ளது. இவ்வாலய மகாமண்டபத்தில் உள்ள உத்திர தூணில் துா்வாச மாமுனிவா் சாஸ்டாங்மாக இறைவனை வணங்குவது போல சித்தாிக்கப்பட்டுள்ளது. சிவாலய வளாகத்தில் வடகிழக்குப் பகுதியில் துா்வாச முனிவருக்கு தனி ஆலயம் கட்டப்பட்டுள்ளது. அங்கு கருவறை மூலவராகவும் உற்சவராகவும் துா்வாசா் வீற்றிருந்து அருள்புாிகிறாா். ஆனால் இம்மலை சிவதுா்வாசா் மலை எனப் போற்றப்படுகிறது.  

இவ்வூரில் சுற்றி உள்ள கிராமங்கிள் வாழும் மக்கள் துா்வாசன். துா்வாசி எனப் பெயா் வைத்துகொண்டு தங்களுக்கும் துா்வாசர்க்கும் உள்ள தொடா்பையும் இம்மலைக்கும் முனிவா்க்கும் உள்ள உறவையும் பாதுகாத்து வருகிறாா்கள். இவ்வூர் மலைக்கு ஏறிச்செல்லும் நடைபாதையில் காட்சிதரும் பாதச் சுவடுகளை துா்வாச முனிவாின் பாதச் சுவடுகளாக நம்பி மக்கள் வழிபடுகின்றனா். மேலும் இந்த மலைப் பாதையில் காமதேனுவின் கால் சுவடும் பொறிக்கப்பட்டுள்ளதாக மக்கள் நம்புகின்றனர்.
# லத்துவியாவின் சுதந்திர நினைவுச் சின்னம்

**லத்துவியாவின் சுதந்திர நினைவுச் சின்னம்**  

இந்த நினைவுச் சின்னம் லத்துவியாவில் ரீகா என்னும் இடத்தில் அமைந்துள்ளது. இது லத்துவிய சுதந்திரப் போரில் (1918-1920) மரணமடைந்த வீரர்களை பெருமைபடுத்துவதற்காக கட்டப்பட்டது. லத்துவியாவின் முக்கிய சுதந்திரப் போராட்ட நினைவுச் சின்னமாக கருதப்படுகிறது. இது 1935ல் திறக்கப்பட்டது. இதன் உயரம் 42 மீட்டர் ஆகும். இது கருங்கல் மற்றும் பொற்படிகக் கல் மற்றும் செம்பால் உருவாக்கப்பட்டது. இது பொதுமக்கள் கூடும் இடமாகவும், அரசாங்க விழாக்கள் நடைபெறும் இடமாகவும் உள்ளது.  

லத்துவியாவில் அமைந்துள்ள இந்த சுதந்திர நினைவுச் சின்னத்தில் உள்ள சிலை மற்றுமதன் அடிப்பகுதி ஆகியவை 13 குழுக்களாக பிரிக்கப்பட்டுள்ளது.இவைகள் லத்துவியாவின் வரலாற்றையும்,கலாச்சாரத்தையும் எடுத்துரைப்பதாக உள்ளது.இதன் நடுப்பகுதி நாற்கோணவடிவில் அமைந்துள்ளது.மேல் நோக்கிச் செல்லச் செல்ல நாற்கோணத்தின் அளவு குறைந்து கொண்டே செல்கிறது.இதன் மேல்பகுதியில் 19 மீட்டர் உயரமுள்ள செம்பினாலான சுதந்திரச் சிலை தனது இருகைகளிலும் பொன்முலாம் பூசப்பட்ட மூன்று நட்சத்திரங்களைத் தூக்கியவாறு உள்ளது.இந்த நினைவுச்  
சின்னத்தை உருவாக்கும் கருத்துப்படிவம் 1920-ல் லத்துவிய பிரதமந்திரி சிக்பிரைட்ஸ் அன்னா மெய்யரோவிக்ஸ் காலத்தில் தொடங்கப்பட்டது.இவர் காலத்தில் நினைவுச் சின்னத்தை வடிவமைப்பதற்கான போட்டி நடத்த விதிமுறைகள் உருவாக்கப்பட்டன.பல போட்டிகள் நடத்தப்பட்டபிறகு 1930-ல் இந்நினைவுச்  
சின்னம் கட்டப்பட்டது.இது லத்துவிய சிற்பி கார்லிஸ் சாலே என்பவர் ஒப்படைத்த"நட்சத்திரத்தைப் போல்  
மின்னுக" என்ற திட்டத்தை அடிப்படையாக வைத்து இது உருவாக்கப்பட்டது.தனியார் பங்களிப்புகளினால்  
இது கட்டப்பட்டது.  

சோவியத் ஆக்கிரமிப்பைத் தொடர்ந்து,1940-ல்லத்துவியா சோவியத்யூனியனால் இணைக்கப்பட்டது.சுதந்திர நினைவுச் சின்னம் அழிக்கப்படும் என்று கருதப்பட்டது.ஆனால் அம்மாதிரி எதுவும் நடக்கவில்லை.இந்நினைவுச் சின்னத்தைப் பாதுகாத்த பங்கு சோவியத் சிற்பி வீரா முகினாவையே சாரும் ஏனென்றால் அவர் இச்சின்னத்தை மிகுந்த கலைமதிப்புமிக்கதாகக் கருதினார்.சோவியத் பரப்புரையாளர்கள் இச்சின்னத்தின் மறைமுகமான பொருளை பொதுவுடைமைத்  
தத்துவத்திற்கு ஏற்ப மாற்ற எண்ணினர்.ஆனால் பொதுமக்களுக்கு இது சுதந்திர நினைவுச் சின்னமாகவே இருந்தது.ஜூன் 14,1987-ல் 5,000 பேர் இச்சின்னத்தின் முன்புகூடி போரில் பலியானவர்களை நினைவுகூடும் வகையில் அவ்விடத்தில் மலர்கள் வைத்தனர்.இந்நிகழ்வு சுதந்திரப்  
போராட்டை புனரமைப்பதாக இருந்தது.மூன்று ஆண்டுகளுக்குபிறகு இப்போராட்டம் உச்சகட்டத்தை அடைந்தது.இப்போராட்டத்தில் சோவியத் ஆட்சி முடிவுற்று,லத்துவிய சகோதரத்துவம் நிலைநாட்டப்பட்டது.  

## மேலும் பார்க்க

- Brothers' Cemetery
- Kārlis Zāle
# இரைச்சல் இசை


**இரைச்சல் இசை** (*Noise music*) என்பது இசையின் ஒரு வகையான இசை வகையாகும். இசைப் பண்பு ஒரு குறிப்பிட்ட செறிவுக்கு மேலே அதிகமாகும் போது அது இரைச்சலாக மாறுகிறது . இசைச் சூழலில் இரைச்சல் இசை என்பதில் பரந்த அளவிலான இசை வகை மற்றும் ஒலி அடிப்படையிலான படைப்பு நடைமுறைகள் போன்றவை அடங்கும். பாரம்பரிய இசைக்கருவிகளால் உருவாக்கப்படும் இசை மற்றும் இசையல்லாத ஒசை இவற்றுக்கிடையே உள்ள தனித்தனிமைக்கு இரைசல் இசை சவாலாகத் திகழ்கிறது  

## அடிக்குறிப்புகள்
# பட்டுக்கோட்டை தொடருந்து நிலையம்


**பட்டுக்கோட்டை தொடருந்து நிலையம்** (*Pattukkottai railway station*, நிலையக் குறியீடு:*PKT*) என்பது இந்தியாவில், தமிழ்நாட்டில், தஞ்சாவூர் மாவட்டத்தில் உள்ள பட்டுக்கோட்டை நகரத்தில் உள்ள ஒரு தொடருந்து நிலையமாகும். இந்த தொடருந்து நிலையம், அதிராம்பட்டினம் சாலையில் உள்ளது. இது பேருந்து நிலையத்திற்கு அரை கி.மீ அருகில் உள்ளது. பட்டுக்கோட்டை தொடருந்து நிலையத்திலிருந்து, திருச்சிராப்பள்ளி வானூர்தி நிலையமானது 96 கி.மீ தொலைவில் உள்ளது. இந்த நிலையம் சென்னை எழும்பூர் - இராமேசுவரம் வழித்தடத்தில் அமைந்துள்ளது. திருவாரூர், காரைக்குடிக்கு இரயில்கள் சில ஆண்டுகள் இடை நீக்கம் செய்யப்பட்டுள்ளது. ஜனவரி 2018-க்கு பிறகு இப்பாதை இயக்கப்படும் என எதிர்பார்க்கப்படுகிறது.
# உதியான் விரைவுவண்டி


**உத்யான் விரைவுவண்டி** அல்லது **உதியான் விரைவுவண்டி** அல்லது**உதய் விரைவுத் தொடர் வண்டி** என்பது இந்திய இரயில்வேயினால் இயக்கப்படுகின்ற விரைவுவண்டிகளில் ஒன்றாகும். இது மும்பையில் இருந்து பெங்களூர் வரை சென்று திரும்பும். இது முழுமையான குளிரூட்டப்பட்ட இரண்டு அடுக்குக் கொண்ட விரைவுவண்டி ரயில் ஆகும். இந்த ரயில்கள் தூங்கும் வசதி கொண்டவை மற்றும் இரவு பயணத்திற்குப் பயன்படுத்தப்படுகின்றன.  

## வழித்தடம்
இந்த வண்டி மும்பை, தானே, கல்யாண், லோணாவ்ளா, புனே, சோலாப்பூர், குல்பர்கா, வாடி சந்திப்பு, குண்டக்கல், பெங்களூர் ஆகிய ஊர்களுக்கு செல்கிறது.
# லெமோவிசிகள்

**லெமோவிசிகள்** *(Lemovices)* எனப்படுவோர் நடு ஐரோப்பாவில் வாழ்ந்த கௌலிய பழங்குடியின மக்கள் ஆவர். கி.மு 700 மற்றும் கி.மு 400 ஆம் ஆண்டுகளுக்கு இடைப்பட்ட காலத்தில் பண்டைய பிரான்சு நாட்டில் இலிமவுசின் மற்றும் பொய்ட்டுவ் பிராந்தியங்களில் தங்களுக்கான பகுதியை உருவாக்கிக் கொண்டு வாழ்ந்தார்கள். உரோமானிய வரலாற்றுக் காலத்தில் தன்னாட்சிப் பகுதியாக விளங்கிய துரோடிங்கம் இவர்களுடைய தலைநகரமாக இருந்தது. லிமோகெசு நகரம் என்றும் இத்தலைநகரம் அழைக்கப்பட்டது. எல்ம் மரம் என்ற பொருள் கொண்ட லிமோ என்ற சொல்லும் அதை ஆயுதமாக்கி வெற்றி பெற்றவர்கள் என்ற பொருள் கொண்ட விசெசு என்ற சொல்லும் லெமோகெசு என்ற சொல்லை உருவாக்கியதாகக் கருதப்படுகிறது. ஏனெனில் இவர்களுடை ஈட்டி எல்ம் மரத்தால் உருவாக்கப்பட்டதாகும். லெமோவிசிகள் தங்களுடைய பெயரை லெமோகெசு, லெமவுசின் நகரங்களுக்கு சூட்டினர்.  

23-அகுன், 19-அர்கெண்டேட்டு, 87-பிளாண்டு, 19-பிரைவ்-லா-கெய்லார்டு, 16-சேசெனான், 87-சட்டெயு-செர்விக்சு, 87-ரேங்கான், 19-எசாண்டோன், 19-உசெல் போன்ற பகுதிகள் இவர்களுடன் தொடர்புடைய பிற பகுதிகளாகும். டிண்டிக்நாக் குடியிருப்பில் இவர்களது சரணாலயமாக அமைந்திருந்தது. காரின்சு போன்ற தனித்தன்மை வாய்ந்த காற்று இசைக் கருவி இங்கு காணப்பட்டது . 19 ஆம் நூற்றாண்டின் பிற்பகுதியில் தொல்பொருள் ஆராய்ச்சியாளர்கள் லெமோவிசிகள் வசித்த லெமவுசின் குடியேற்றத்தில் தங்கச் சுரங்கங்களைக் கண்டறிந்தனர். குறிப்பாக மேற்கு-மத்திய பிரான்சில் உள்ள மையப்பகுதியின் தென்மேற்கு பிராந்தியத்தில் இச்சுரங்கங்கள் இருந்தன . லெமோவிசிகள் தங்களுடைய தங்கம் தொடர்பான செய்திகளை வெளிப்படுத்தாத காரணத்தால் இந்த கண்டுபிடிப்பு அந்நுட்பங்களை அடையாளம் காணவும் சுரங்க நடவடிக்கைகளின் காலவரிசையை அறியவும் அனுமதித்தது. , அப்போரில் லெமோவிசிகளின் தலைவர் செடுலாசு கொல்லப்பட்டார்.
# கீழ்க்குவளைவேடு சப்தமாதர் கோயில்

**கீழ்க்குவளைவேடு சப்தமாதர்கள் கோயில்** என்பது தமிழகத்தில் திருவண்ணாமலை மாவட்டத்தில் வந்தவாசி கீழ்க்குவளைவேடு கிராமத்தில் அமைந்துள்ள அம்மன் கோவிலாகும்.  

## தல வரலாறு
சும்ப, நிசும்பர்களை வதம் செய்ய ஆதிசக்தி தோன்றினாள். அவள் உடலில் இருந்து கருமை நிறம் கொண்ட மஹாகோர ரூபிணியான கெளசிகை காளராத்ரி என்றழைக்கப்பட்ட பத்ரகாளியைத் தோற்றுவித்தாள்.  

பத்ரக்காளியும், ஆதிசக்தியும் சும்ப, நிசும்பர்களின் தலைநகரை அடைந்து ஒரு பூங்காவில் தங்கினர். அங்கே அன்னை அற்புதமாய் பாட அவ்வழியே சென்ற சண்ட, முண்டர்கள் ஈர்க்கப்பட்டு அவள் அழகில் மயங்கினர்.  

அன்னையின் பேரழகைப் பற்றி சண்ட முண்டர்கள் கூறக்கேட்ட அசுர மன்னன் சும்பன் அவளை மணக்க விரும்பி தன்னமைச்சன் சுக்ரீவனைத் தூதனுப்பினாள். அன்னை தன்னைப் போாில் வெல்பவரையே தான் மணக்க இருப்பதால் போருக்கு வரும்படி சும்பனுக்கு சொல்லி அனுப்பினாள்.  

முதலில் போருக்கு வந்த தூம்ரலோசனன், போாில் அன்னையால் சாம்பலாக்கப்பட்டான். தொடர்ந்து சண்ட, முண்டர் போருக்கு வந்தனர். போாில் கோபத்தால் அன்னையின் முகம் கருத்தது. அதில் இருந்து தோன்றிய காளி சண்ட, முண்டர்களை அழித்தார். அன்னை சாமுண்டி என அழைக்கப்பட்டாள்.  

தொடர்ந்து இரக்தபீஜன் போருக்கு வந்தான். உக்கிரமாகப் போர் தொடர்ந்தது. அப்போது அன்னைக்குத் துணையாய் பிரம்மசக்தி பிராம்மியாகவும், ருத்ரசக்தி ரெளத்ரி என்னும் மகேஸ்வாியாகவும், முருகசக்தி கெளமாாியாவும், விஷ்ணுசக்தி வைஷ்ணவியாகவும், ஆதிசக்தி வராஹி ஆகவும், இந்திரசக்தி மாஹேந்திாியாகவும் தோன்றி போர் புாிந்தனர்.  

இறுதியில் சும்ப, நிசும்பர்களை வதம் செய்ததும் காளியான சாமுண்டியோடு இவ்வறுவரும் சப்தமாக்களாய் அருள்பாலித்து வருகின்றனர்.  

எண்ணங்களாய் பிராமியும், இயக்கமாய் மகேஸ்வாியும், நோயற்ற இன்ப வாழ்வாய் கெளமாாியும், அழகும் செவ்வையாம் மனநிறைவுமாய் வைஷ்ணவியும்,செயலூக்கமாய் வராஹியும்,செம்மாந்த புகழாய் மாஹேந்திாியும், காாிய வெற்றியாய் சாமுண்டியும், சப்த மாதாக்களாய் இருந்து அருள்புாிந்து வருகின்றனர்.  

## சிலை அமைப்பு
'சப்தமாதர்' எனப்படுவோர் பிராம்மி, மகேஸ்வரி, கௌமாரி, வைஷ்ணவி, வராகி, இந்திராணி, சாமுண்டீஸ்வரி ஆவர்.  

இக்கோவிலில் சப்த மாதாக்களில் சாமுண்டி இல்லை. மேலும் ஞானத்தடி ஏந்திய ஞான வீரபத்திரர், தட்சிணாமூர்த்தி ஆகியோர் காணப்படுகின்றனர்.  

பொதுவாக சப்த மாதாக்களில் சாமுண்டியைப் பிரதான தெய்வமாக நடுவில் அமைக்கும் வழக்கம் காணப்பட்டாலும் இங்கு வைஷ்ணவியாகிய செல்லியே பிரதான தெய்வமாக வீற்றிருக்கிறாள். இவர்களோடு உடனிருக்கும் வீரபத்திரர் கையிலோ மந்திரக்கோலுடன் இருக்கிறார்.  

## சன்னதிகள்
முருகப் பெருமானுக்கும், விநாயகருக்கும் தனியே சந்திதிகள் அமைக்கப்பட்டுள்ளன.  

## விழாக்கள்
ஒவ்வொரு மாதமும் அமாவாசை, பௌர்ணமி தினங்களில் சப்த மாதாக்களுக்கு சிறப்பு அலங்காரமும், சிறப்பு பூசைகளும் சிறப்பு ஹோமங்களும் நடத்தப்படுகின்றன. சித்ராபௌர்ணமி நாளன்று சிறப்பு பூசைகள் நடைபெற்று வருகிறது.  

## பலன்கள்
இந்த கடவுள்களை வழிபட்டால் குடும்ப ஒற்றுமை, மன அமைதி, குழந்தை வரம் ஆகியவை கிடைக்கும் என பக்தர்கள் நம்புகின்றனர்.  

## ஆதாரங்கள்
# இருகாரணி கொள்கை


**இரு காரணிக் கொள்கை**(Two-factor theory) **எர்சுபெர்க் ஊக்க நல கோட்பாடு மற்றும் இரட்டை காரணி கொள்கை** எனவும் அழைக்கப்படுகிறது. நாம் பணிபுரியும் இடத்தில் நமக்கு சில காரணிகளால் வேலை திருப்தி ஏற்படும் அதே வேளையில் குறிப்பிட்ட சில காரணிகளால் வேலை திருப்தியின்மை ஏற்படும். இவை ஒன்றுக்கொன்று சுதந்திரமாகச் செயல்படக்கூடிய காரணிகளாகும் என்பதே இரு காரணிக் கொள்கை ஆகும். இக்கருத்தினை பிரடெரிக் எர்சுபெர்க் என்ற உளவியலாளர் விரிவாக்கினார். மேலும் வேலை திருப்தி மற்றும் வேலை திருப்தியின்மை என்ற கருத்துக்களை கோட்பாடுகளாகவும் உருவாக்கினார்.  

## மேற்கோள்
# மலைக்கள்ளி



**மலைக்கள்ளி** *(Bryophyllum pinnatum)* என்னும் தாவரம் காற்றுத் தாவரம், ரணகள்ளி என அழைக்கப்படும். இது ஒரு சதைப்பற்றுள்ள தாவரம்  இது மடகாஸ்கர் என்னும் பகுதியைப் பிறப்பிடமாக கொண்டது , இது வீடுகளில் வளர்க்கப்படும் பிரபலமான தாவரமாக மாறிவிட்டது.இது பெரும்பாலும் வெப்ப மண்டலப்  பகுதிகளில் வளரும் தன்மை உடையது.  

இது "இலை" தாவரங்கள் என்று அழைக்கப்படுகிறது. இதன் இலையும் தண்டும் சேர்ந்து பில்லோகிளாடு என்று அழைக்கப்படுகிறது.  

## பரவல்
மலைக்கள்ளி வெப்ப மண்டலப் பகுதிகளில், பகுதிகளில் ஆசியா, ஆஸ்திரேலியா, நியூசிலாந்து, மேற்கிந்தியத் தீவுகள்,  மெலனீசியா, பொலினீசியா, அவாய் ஆகிய  இடங்களில் பரவி உள்ளது.
# திருக்கானூர் செம்மேனிநாதர் கோயில்



**திருக்கானூர் செம்மேனிநாதர் கோயில்** பாடல் பெற்ற சோழ நாடு காவிரி வடகரைத் தலங்களுள் ஒன்றாகும்.  

## அமைவிடம்
திருஞானசம்பந்தமூர்த்தி நாயனார், அப்பர் பாடல் பெற்ற இச்சிவாலயம் இந்தியாவின் தமிழகத்தில் தஞ்சாவூர் மாவட்டத்தில் திருக்காட்டுப்பள்ளியில் இருந்து சுமார் 5 கி.மீ. தொலைவில் அமைந்துள்ளது. தேவாரப் பாடல் பெற்ற தலங்களில் சோழ நாடு காவிரி வடகரைத் தலங்களில் அமைந்துள்ள 56வது தலம் ஆகும்.  

## தல வரலாறு
ஒரு சமயம் இவ்வூரில் பெரும் வெள்ளப் பெருக்கு ஏற்பட்டது. அப்போது கோயில் முழுவதும் மூழ்கிய நிலையில், ஒரு கரும்பு மட்டுமே அங்கு முளைத்திருக்க அங்கு தோண்டியபோது மணலில் கோயில் கண்டுபிடிக்கப்பட்டதாக தல வரலாறு கூறுகிறது.  

அம்பிகை சிவயோகநாயகி எனும் பெயரில் அருள்பாலிக்கிறாள். இறைவனை நோக்கி தவமிருந்ததால் அப்பெயர் பெற்றாள்.  

## அமைப்பு
கிழக்கு நோக்கிய மூன்று நிலை இராஜகோபுரமும் ஒரு பிரகாரமும் கொண்ட கோயிலாகும். கருவறை விமானம் உருண்டை வடிவிலான ஏகதளம் கொண்டதாகும்.  

அம்பாள் திருமேனி சாளக்கிராமக் கல்லினால் ஆனது. பாடல் பெற்ற தலமாகும்.  

## நடைத் திறக்கும் நேரம்
காலை 7 மணி முதல் 12 மணி வரை  
மாலை 4 மணி முதல் 8 மணி வரை  

## வழிபட்டோர்
அக்கினி வழிபட்ட தலமென்பது தொன்நம்பிக்கை.
# தீவுக்கோட்டை

**தீவுக்கோட்டை** (Tivukottai) இதன் ஆங்கில மொழிவழக்கான **தேவிக்கோடை** (Devicottah) என்ற பெயரில் மிகப் பிரபலமாக அறியப்படுகிறது, கொள்ளிடம் ஆறு வங்காள விரிகுடாவில் கலக்கும் முகத்துவாரத்தில் இத்தீவு உள்ளது. இதை 1749 இல் தஞ்சாவூர் மராத்திய மன்னர் சாகுஜியிடமிருந்து பிரித்தானிய கிழக்கிந்திய நிறுவனம் பெற்றது. ஆங்கிலேயர்கள் தீவுக்கோட்டையில் ஒரு துறைமுகத்தை உருவாக்கி அந்த இடத்தில் ஒரு கோட்டையைக் கட்டினர். சிறிது காலத்துக்குப் பின்னர் இந்தக் கோட்டையானது பிரஞ்சுக்கார்களால் கைப்பற்றப்பட்டது. ஆங்கிலோ- பிரெஞ்சு போரின் போது மீண்டும் ஆங்கிலேயரால் கைப்பற்றப்பட்டது. இவ்விடம் ஆங்கிலேயர்களிடம் 1760 வரை இருந்து வந்தது. இந்தக் கோட்டை தகுதியற்றதாக கருதபட்டு, பின்னர் இடித்துத் தரைமட்டமாக்கப்பட்டு, தீவு கைவிடப்பட்டது.  

-
# கேரி ஜாஸ்கூர்

கரி ஜஸ்குர் (நவம்பர் 8, 1935 - ஆகஸ்ட் 22, 1994) ஒரு அமெரிக்க முன்னாள் குழந்தை நடிகர் ஆவார், 1937 முதல் 1939 வரை எமது காக் குறுகிய படத் தொடரில் தோன்றியதில் மிகவும் குறிப்பிடத்தக்கது.  

## தொழில்
.டார்க் ஹேர்ட் ஜாஸ்ஸூர் "ஜூனியர்" என்று நடித்தார், ஸ்பாங்கனி அல்லது டார்லாவின் சிசு சகோதரர். நமது கங்கையின் தொடர்ச்சியான இரண்டு ஆண்டுகளில், ஜஸ்கூர் உரையாடலில் ஒரு வார்த்தை கூட இல்லை, ஆனால் அவரது பழைய உடன்பிறப்புக்கு வாழ்க்கை துயரத்தை ஏற்படுத்த முடிந்தது. அவர் பிங்க்ஸ்கின் Palooka உள்ள பைண்ட் அளவிலான, வாழைப்பழம்-சாப்பிடும் காலக்கெடுவைப் போல மறக்கமுடியாதவராக இருந்தார், க்ளோவ்ன் இளவரசர்களில் "உலகின் மிகச் சிறிய மனிதராக" பணியாற்றினார். ஸ்பானிக்கி மற்றும் அல்ஃப்பால்ஃபா மிகவும் சிறுவயது சிறுவயதிலிருந்தே வெளியேற முயற்சிக்கும்போது, அவரது மிகவும் குறிப்பிடத்தக்க பாத்திரமாக பதிவு செய்யப்பட்ட மீன்பிடியில் இருந்தது  

4 வயதில், திரைப்பட விமர்சகர் லியோனார்ட் மால்டின் கருத்துப்படி, "அவர் அதை அறிந்தவருக்கு முன்பே".  

## வயது வந்தோர் வாழ்க்கை மற்றும் இறப்பு
காரி உண்மையில் ஜஸ்ஜூரின் நடுத்தரப் பெயராக இருந்தார், உயர்நிலைப் பள்ளியில் அவர் மெல் என அழைக்கப்படுகிறார். 1956 இல் ஜஸ்கூர் திருமணம் செய்து கொண்டார்.  

.ஒரு வயது வந்தவளாக, தெற்கு கலிபோர்னியாவில் ஒரு சிறிய சில்லறை ஸ்பா வியாபாரத்தை ஜஸ்ஸர் இயக்கினார். 1994 ஆம் ஆண்டு ஆகஸ்ட் மாதம் 22 ஆம் தேதி காலமான கலிபோர்னியாவில் அவர் இறந்துவிட்டார், மேலும் நான்கு குழந்தைகளும் பத்து பேரக்குழந்தைகளும் தப்பிப்பிழைத்தனர்
# மின்காட்டி


** மின்காட்டி **  (*Electroscope*) என்பது  மின்னூட்டங்களின் இருப்பையும், அவற்றின் அளவையும் கண்டறியப் பயன்படுத்தப்பட்ட துவக்ககால அறிவியல் கருவியாகும். சோதிக்கப்படும் பொருளின் மீது கூலும் விசையால் ஏற்படும் நகர்வினைக்கொண்டு, இக்கருவியானது மின்னூட்டத்தைக் கண்டுபிடிக்கிறது. ஒரு பொருளின் மின்னூட்டமானது அதன் மின்னத்தத்துடன் விகிதசமத்தில் இருக்கும். மின்காட்டியினைக் கொண்டு அளக்கப்படும் மின்னூட்டத்தின் அளவு தோராயமானதாகத்தான் இருக்கும். மின்னூட்டத்தின் அளைவைத் துல்லியமாகக் கணிப்பதற்கு "மின்னளவிகள்" பயன்படுகின்றன.  

மின்காட்டிதான் முதல் மின்கருவியாகும். பிரித்தானிய மருத்துவர் வில்லியம் கில்பர்ட்டால் 1600 களில், முதல் மின்காட்டி கண்டுபிடிக்கப்பட்டது. இது "வெர்சோரியம்" (versorium) என அழைக்கப்பட்ட ஒரு சுழலும் ஊசியாகும்.  
ஆஸ்திரிய அறிவியலாளர் விக்டர் ஹெஸ், அண்டக் கதிர்களின் கண்டுபிடிப்பின் போது மின்காட்டியைப் பயன்படுத்தினார்.
# 18-எலக்ட்ரான் விதி

**18-இலத்திரன் விதி** (*18-electron rule*, **18-எலக்ட்ரான் விதி**) என்பது கரிமஉலோக சேர்மங்களில் நிலையான உலோக அணைவுச் சேர்மங்களைக் கண்டறியப் பயன்படுத்தப்படுகிறது. இவ்விதி முதன் முதலில் 1921 ஆம் ஆண்டு அமெரிக்க வேதியியலாளர் இர்விங் லாங்மூர் என்பவரால் முன்மொழியப்பட்டது.  

இடைநிலை உலோகத் தனிமங்களில் ஒன்பது இணைதிறன் சுற்றுப்பாதைகளை (ஒரு s சுற்றுப்பாதை, மூன்று p சுற்றுப்பாதைகள் மற்றும் ஐந்து d சுற்றுப்பாதைகள்) உடைய தனிமங்கள் 18 இலத்திரன்களை, பிணைப்பு அல்லது பிணைப்பில்லா இலத்திரன் சோடிகளாகப் பகிர்ந்து கொள்கின்றன. இந்த ஒன்பது அணுவகச் சுற்றுப்பாதைகளும், ஈந்தணைவி சுற்றுப்பாதைகளும் சேர்ந்து ஒன்பது மூலக்கூறு சுற்றுப்பாதைகளை உருவாக்குகின்றன. இவை உலோக-ஈனி பிணைப்பு அல்லது பிணைப்பிலா பிணைப்பினை உருவாக்குகின்றன. 18 இலத்திரன்களைப் பெற்றுள்ள உலோக அணைவுச்சேர்மங்கள், மந்தவாயுக்களின் இலத்திரன் அமைப்பினைப் பெறுகின்றன. இடைநிலைத் தனிமங்கள் அல்லாத அணைவுச் சேர்மங்களுக்கு இவ்விதி பயன்படுவதில்லை.
# கோவிரிட்ஜ் (ரோமன் நகரம்)

ரோம மாகாணத்தில் பிரிட்டானியா சுப்பீரியாவில் உள்ள ரோமானிய வேல்ஸில் காட்ரிட்ஜ் சிறிய சாம்பல் இருந்தது. இன்றைய சமகால குடியேற்றமானது, கோவில்லிட்ஜ், சுமார் 3,600 மக்கட்தொகை கொண்டிருக்கிறது.  

அதன் பெயர் லத்தீன் மொழியில் தெரியவில்லை என்றாலும், அது அவுட்டோனி டிரான்ஸ்போர்ட்டின் போவிமிற்கான வலுவான வேட்பாளராக இருக்கிறது. கிளாமர்கான்ஷைர் முன்பு கிளாமோர்கானின் வேல் கவுண்டிவின் வெல்ஷ் கவுண்டி நகரில் அதன் எஞ்சியுள்ள கவுஸ்பிரிட்ஜ் கண்டுபிடிக்கப்பட்டது.  

2 ஆம் நூற்றாண்டின் ஆரம்பத்தில் கைவிடப்பட்ட ஒரு ரோமன் குளியல் இல்லம் அல்லது தெர்மீ, 2 வது லெஜியனால் முத்திரையிடப்பட்ட செங்கற்கள் கண்டுபிடிக்கப்பட்டதாக கண்டுபிடிக்கப்பட்டது, இது ஒருவேளை தளத்தின் ஆரம்பகால இராணுவ ஸ்தாபனத்தின் சில வகைகளை குறிப்பிடுகிறது. இந்த ஆரம்பகாலத்தில் தகுதி வாய்ந்த சிங்கப்பூர் நினைவுச்சின்னங்கள் இருந்தன, இதில் சிறப்பான செதுக்கப்பட்ட சிங்கமும் அடங்கும். இந்த குடியேற்றமானது பின்னர் வடக்கே தெற்கு ரோமன் சாலையைத் தோண்டியெடுக்கப்பட்ட தட்டுக்களில் உள்ள பொதுவான மரம் மற்றும் கல் துண்டு கட்டடங்களின் ஒரு ரிப்பன் மேம்பாடாக மாறியது. வேளாண் செயலாக்கமும், பெரிய அளவிலான இரும்பு வேலைகளும் உள்ளடங்கியது. தொழில் 4 ஆம் நூற்றாண்டில் தொடர்ந்தன.
# ஒளி மருந்தியல்

**ஒளி மருந்தியல்** என்பது ஒளியின் மூலம் மருந்துப்பாெருட்களை செயல்படுத்தவும் மற்றும் செயலிழக்கவும் செய்யும் ஒரு செயல்முறை ஆகும். ஒளியின் ஆற்றல் வெவ்வேறு உயிரியல் நடவடிக்கையில் விளையக்கூடிய, மருந்தின் வடிவம் மாற்ற பயன்படுத்தப்படுகிறது.  அது மருந்துகள் எதிராக செயல்படுவதிலிருந்தும்,  பக்க விளைவுகளை தடுக்கவும் மற்றும் வெளிப்பாடு சூழலுக்கு ஏற்றவகையில்  அமையும்படி செய்யப்பட்டுள்ளது.                                                 மருந்துப்பாெருட்களை செயல்படுத்தவும் மற்றும் செயலிழக்கவும் செய்யும்படி பாேட்டாே சுவிச்சுகளான அசாேபென்சீன், ஸ்பைராேபிரான் அல்லது டைஅரைல்ஈத்தீன் ஆகியவற்றை அறிமுகப்படுத்தப்பட்டுள்ளது.. இதற்கு ஒரு எடுத்துக்காட்டு பாேட்டாேஸ்டாட்டின் என்பதாகும். இது ஒளியின் மூலம் உயிருள்ளவையில் செயல்படுத்த மற்றும் செயலிழக்க செய்யும் வினைத்தடுப்பானாக செயல்பட்டு மைக்ரோடியூபுலே இயக்கவியலைக்  கட்டுப்படுத்தும்.  

## மேலும் பார்க்க
- Optogenetics
- Photodynamic therapy

## மேற்காேள்கள்
# கியுநெய்த்ரா

**கியுநெய்த்ரா**  

இது சிரியா நாட்டிலுள்ள ஒரு நகரம் ஆகும். இந்நகரம் தென்மேற்கு சிரியாவில் பாழடைந்த நிலையில் உள்ளது. இது கோலான் குன்றுகள் பள்ளத்தாக்கில் 1010 மீட்டர் உயரத்தில் அமைந்துள்ளது. இது அரேபிய மொழியில் "சிறிய பாலம்" (The Little Bridge) என்று பொருள்படுகிறது.  

கியுநெய்த்ரா உதுமானியப் பேரரசு ஆட்சிக்காலத்தில் கண்டுபிடிக்கப்பட்டது. இந்நகரம் டாமாஸ்கசுக்கு செல்லும் வழியில் அமைந்துள்ளது. அதன்பிறகு 20,000 பேர் கொண்ட அரண்மனையைப் பாதுகாக்கும் காவற்படை நகரமாக மாறியது. 1946-ல் சுதந்திர சிரிய குடியரசின் ஒரு பகுதியாகவும் ரிஃப் டீமாஸ்க் ஆட்சிக்குட்பட்டதாகவும் மாறியது.1964-ல் பிரிந்த கியுநெய்த்ரா ஆட்சிப்பகுதியின் தலைநகராக மாறியது. 1967 ஜூன் 10-ஆறு நாள் யுத்தத்தின் இறுதி நாளில் கியுநெய்த்ரா இஸ்ரேலின் கட்டுப்பாட்டிற்குள் வந்தது.1973-ல் யாம் கிப்பூர் போரில் சிரியா இந்நகரை மீட்டது. ஆனால் மறுதாக்குதலின் போது இஸ்ரேல் மீண்டும் கியுநெய்த்ராவை தனது கட்டுப்பாட்டில் கொண்டுவந்தது.1974-ல் இஸ்ரேல் இந்நகரத்தை விட்டு வெளியேறும் முன் இந்நகரத்தை மீண்டும் கட்ட மறுத்தது.அங்கு மக்கள் சென்று குடியேற சிரியா ஆதரவுதரவில்லை மறுத்தது.அங்கு ,மக்கள் சென்று குடியேற சிரியா ஆதரவுதரவில்லை. இந்நகரத்தை அழித்ததற்காக ஐக்கிய நாடுகள் சபையால் இஸ்ரேல் கடுமையாக கண்டிக்கப்பட்டது. அதேநேரத்தில் இந்நகரத்தை மறுசீரமைக்காததற்கு சிரியாவை இஸ்ரேல் கண்டித்தது. சிரிய உள்நாட்டுப்போரின் போது, கலகக்காரர்களும்,சிரிய-அரேபிய இராணுவத்திற்கும் கலகக்காரர்களின் கட்டுப்பாட்டில் வந்தது.  

2004-ல்,இந்நகரத்தின் மக்கள்த்தொகை 153 பேராக கணக்கிடப்பட்டது.4000-த்திற்கும் அதிகமானோர் இந்நகரைச் சுற்றியுள்ள பகுதிகளில் வாழ்ந்து வந்தனர்.தற்போது கியுநெய்த்ரா-வை ஐக்கிய நாடுகள் சபை, இராணுவம் அனுமதிக்கப்படாத பகுதியாக அறிவித்தது. இது சிரியாவின் எல்லைக்கும் இஸ்ரேலின் கோலான் குன்றுகளிற்கும் இடையில் அமைந்துள்ளது.சட்டரீதியாக இது சிரிய எதிர்ப்பாளர்களின் கட்டுப்பாட்டில் உள்ளது. மிகக்குறைந்த எண்ணிக்கையிலான குடும்பங்களே இங்கு வாழ்கின்றனர்.
# லியோ தைராக்ஸின்



**இலெவோதைராக்சைன்** *(Levothyroxine)* என்பது **L-தைராக்சைன்** எனவும் வழங்கப்படும் தைராக்சைனின்(T<sub>4</sub>) செயற்கைத் தொகுப்பு வடிவமாகும். இது கேடயச் சுரப்புக்குறைக்கும் அதன் கடும்நிலையான மந்திப்புக் கோளாற்றுக்கும்(மென்மரப்புக்கும்) மருந்தாகப் பயன்படுகிறது.  

1927 ஆம் ஆண்டில் இலெவோதைராக்சைன்ன் முதன் முதலில் உருவாக்கப்பட்டது. இது உலக நலவாழ்வு நிறுவன இன்றியமையாத மருந்துகளின் பட்டியலில் உள்ளது. இது நலந்தரும் மிகவும் பயனுள்ள, பாதுகாப்பான மருந்து ஆகும். இது ஒரு பொதுவான மருந்தாக உள்ளது. வளரும் நாடுகளில் ஒரு மாதத்திற்கு தேவையான மருந்தின் மொத்த விலை 0.58 முதல் 12.28 அமெரிக்க டாலர்கள் செலவாகும். இதனால், அமெரிக்காவில் பொதுவாக ஒரு மாதத்துக்கு 25 டாலருக்கும் குறைவாகவே செலவாகிறது.
# தேசிய இளைஞர் நிர்வாகம்


தேசிய இளைஞர் நிர்வாகம் (தே.இ.நி) என்பது அமெரிக்க குடியரசுத் தலைவராக இருந்த ஃப்ராங்க்ளின் டி. ரூஸ்வெல்ட் என்பவரால் துவக்கப்பட்ட ஒரு புதிய ஒப்பந்த நிறுவனம் ஆகும். இந்நிறுவனம் 16 வயது முதல் 25 வயதிற்கு இடைப்பட்டு இருந்த அமெரிக்கர்களுக்கு வேலை மற்றும் கல்வி அளிப்பதில் கவனம் செலுத்தியது. இது ஜூன் 26, 1935 முதல் 1939 வரை, வேலைகள் முன்னேற்ற நிர்வாகத்தின் (வே.மு.நி) ஒரு பகுதியாக செயல்பட்டது.1939, மறுசீரமைப்புச் சட்டத்தை நிறைவேற்றியபின், தே.இ.நி., வே.மு.நி இலிருந்து மத்திய பாதுகாப்பு முகமைக்கு மாற்றப்பட்டது. 1942 ஆம் ஆண்டில், தே.இ.நி., போர் மனித ஆற்றல் ஆணையத்திற்கு மாற்றப்பட்டது.  

1938 வாக்கில், கல்லூரி இளைஞர்கள் தங்கள் பள்ளிகளில் "வேலை ஆய்வு" திட்டங்களுக்காக மாதத்திற்கு $6 முதல் $40 வரை ஊதியம் பெற்றனர். நிவாரணக் குடும்பங்களில் இருந்து 155,000 சிறுவர்களும், பெண்களும் ஒரு மாதத்திற்கு 10 முதல் 25 டாலர்கள் வரை ஊதியம் பெற்றனர். பொதுமக்கள் பாதுகாப்புக் கழகங்களைப் போலன்றி, இளம் பெண்களும் இதில் அடங்குவர். இளைஞர்கள் பொதுவாக வீட்டில் வாழ்ந்து, கட்டுமான அல்லது பழுதுத்திட்டங்களில் வேலை செய்தனர். அதன் வருடாந்திர வருடாந்திர வரவுசெலவுத் திட்டப்பட்டியல் சுமார் $58,000,000 ஆகும்.  

## மேற்கோள்
# மஹேஷ் தத்தானி


**மகேசு தத்தானி** (*Mahesh Dattani*, பிறப்பு: ஆகத்து 7, 1958) ஒரு இந்திய எழுத்தாளர், திரைப்பட இயக்குநர், நடிகர் மற்றும் நாடக ஆசிரியர் ஆவார். இவர் பல்வேறு ஆங்கில நாடகங்களை எழுதியுள்ளார். ஆங்கிலத்தில் சாகித்திய அகாதமி விருது பெற்ற முதல் எழுத்தாளரும் இவரே. இவருடைய நாடகங்கள் அரவிந்த் கெளர், அலிக் பதம்சி போன்ற மிகச் சிறந்த இயக்குநர்களால் இயக்கப்பட்டிருக்கின்றன.  

## விருதுகள்
- Dance Like a Man - சிறந்த ஆங்ஙிலப் படத்திற்கான தேசிய பனோரமா விருது (1998)
- Final Solutions and Other Plays - சாகித்ய அகாதமி விருது (2007)
- Final Solutions (1997), Tara (2000) and 30 days in September - சாகித்ய கலா பரிஷத் விருது
# பூவார்



**பூவார்** (*Puvar*) என்பது தென்னிந்தியாவின் கேரளா மாநிலத்தின் திருவனந்தபுரம் மாவட்டத்தில் உள்ள ஒரு சுற்றுலாத்தலமாகும். இந்த கிராமம் திருவனந்தபுரத்தின் தெற்கு முனையில் உள்ள  அடுத்த கிராமமான போழியூரைக்  குறிக்கிறது. இந்த கிராம கடற்கரை சுற்றுலாப்பயணிகளை ஈர்க்கிறது.  

## மாநில அரசு அலுவலகங்கள்
- ஊராட்சி ஒன்றிய அலுவலகம், பூவார்
- உப பதிவாளர் அலுவலகம், பூவார்
- கிராம அலுவலகம், பூவார்
- வேளாண்மை அலுவலகம், பூவார்
- அரசு மருத்துவமனை,பூவார்
- அரசு. ஆயுர்வேத மருத்துவமனை, பூவார்
- மீன்வள அலுவலகம், பூவார்
- அரசு மேல்நிலைப்பள்ளி பூவார்
- தீ மற்றும் மீட்பு அலுவலகம், பூவார்
- வட்டார காவல்  அலுவலகம், பூவார்

## புவியியல் அமைப்பு
இயற்கை வனப்பகுதியில் உள்ள விழிஞ்ஞத்துக்கு மிக அருகில் பூவார் அமைந்து உள்ளது. இவ்வூர் கடலோரமாக அமைந்து உள்ளது. 56 கி.மீ நீளமுள்ள நெய்யார் ஆறு நெய்யாற்றிங்கரை வட்டம் வழியாக, பூவார் அருகே உள்ள அரபிக் கடலைச் சென்றடைகிறது. அதன் இயற்கை சூழலால் இது ஒரு சுற்றுலாத் தலமாக விளங்குகிறது.  

## வரலாறு
பூவார், மரங்கள், சந்தனம், தந்தம் மற்றும் வாசனைப் பொருள்களின் வர்த்தக மையமாக இருந்தது. சுமார் கி.மு. 1000 ஆம் ஆண்டில், இசுரேலின் அரசராகிய சாலொமோனுக்கு சொந்தமான கப்பல்கள் ஓபீரில் தரையிறங்கியதாக நம்பப்படுகிறது, இது பூவார் குறித்த சில ஆதாரங்களால் அடையாளம் காணப்பட்டுள்ளது, அதே சமயம் இக்கிராமம்  இந்தியாவின் மேற்கு கரையோரப் பகுதியான பண்டைய இசுலாமியக் குடியிருப்புகளில் ஒன்றாகும். பூவாரில் உள்ள மையப் பகுதியில் அமைந்துள்ள மசூதி எட்டாவது நூற்றாண்டு முஸ்லீம் பிரசங்கியான மாலிக் தீனரால் கட்டப்பட்டது.  
ஆராய்ச்சியாளரான மெகஸ்தெனஸ், உரோம எழுத்தாளரான மூத்த பிளின்னி மற்றும் வெனிஸின் பயணியான கிரீஸ் மற்றும் ரோமை சார்ந்த மார்க்கோ போலோ போன்றோர் பூவார் சோழப் பேரரசின் ஆட்சியில்,  ஒரு பெரிய துறைமுகமாக இருந்தது என்று குறிப்பிட்டுள்ளனர்.  

18-ஆம் நூற்றாண்டில் பூவாரில் உள்ள கல்லாரிக்கல் தாரவாட் என்று அழைக்கப்படும் ஒரு இல்லத்தில் போக்கு மூசா மரைக்கர் வசித்து வந்தார். இவர் பல முறை மார்த்தாண்ட வர்மா (1706-58), திருவிதாங்கூர் மன்னர் தனது எதிரிகளிடமிருந்து தப்பித்து அடைக்கலமாக இவ்வில்லத்தில் வாழ இடமளித்தார். அந்த நேரத்தில் சர்வதேச சந்தையுடன் வர்த்தக உறவுகளையும் நன்கு பயிற்சி பெற்ற இராணுவத்தையும் சில கப்பல்களையும் பூவார் கொண்டிருந்தது. கொளச்சலிலும் காயகுளம் போரிலும் இந்த படைகள் திருவாங்கூர்-டச்சு போரின்போதும் டச்சு கிழக்கு இந்திய கம்பெனிக்கு எதிராக திருவாங்கூர் இராணுவத்திற்கு உதவியது.  

மார்த்தாண்ட வர்மா தொடர்பான கதையே "பூவார்" என்ற பெயரின் தோற்றமாகும். அதற்கு முன்னர் இது போக்குமூசாபுரம் என்று அழைக்கப்பட்டது. திருவாங்கூரின் உள்நாட்டுக் கலவரங்களின்போதும், எட்டுவெட்டி பிள்ளைமாரிடம் (எட்டு வீடுகளின் பிரபுக்கள்) இருந்து தப்பித்துக்கொண்டபோதும் ராஜா பூவாரை அடைந்தார். இது  நெய்யாரின் இரு பக்கங்களிலும் உள்ள மரங்களில் மலர்கள் நிறைந்த ஒரு வசந்த கால பருவமாகும். இந்த மலர்கள் ஆற்றில் உதிர்ந்த. இனிமையான காட்சியைப் பார்த்தபின்னரே, மார்த்தாண்ட வர்மா இது பூவார் எனக் கூறினார், இது "மலர்" மற்றும் "நதி" க்கான மலையாள சொற்களின் இணைப்பு"ஆகும்.  

## போக்குவரத்து
அருகிலுள்ள விமான நிலையம்: திருவனந்தபுரம் சர்வதேச விமான நிலையம் - 30 கி.மீ.,  

அருகில் உள்ள ரயில் நிலையம்: திருவனந்தபுரம் மத்திய  ரயில் நிலையம்-30 கி.மீ.,  

நெமோம் - 20 கி.மீ., நெய்யிட்டிங்கரா - 10 கி.மீ.  

அருகில் உள்ள துறைமுகம்: விழிஞ்சம் - 14 கி.மீ.  

## பார்வை
# இயாகோ

**இயாகோ** (Iago) என்பது சேக்சுபியரின் *ஓத்தெல்லோவில்* (c. 1601–1604) இடம்பெற்ற ஒரு கற்பனைக் கதாபாத்திரமாகும். இயாகோ நாடகத்தின் முக்கிய எதிரிக் கதாப்பாத்திரம் மற்றும் ஓதெல்லோவின் கதை மாந்தர்களில் முக்கிய நபருமாவார் . இந்தக் கதையில் இவர் எமிலியாவின் (ஓதெல்லோவின் மனைவி டெஸ்டிமோனாவின் உதவியாளராக உள்ளார்) கணவர் ஆவார். இயாகோ, ஓதெல்லோவை வெறுக்கிறார் அதனால் , ஒத்தெல்லோவிடம் அவரது இளயரையர் மைக்கேல் காசியோவுடன் அவரது மனைவி தொடர்பு வைத்திருப்பதாக அவரை நம்ப வைப்பதன் மூலம் அவரை அழிக்கும் திட்டத்தை வகுத்தார்.  

இந்த பாத்திரத்தை முதலில் இராபர்ட் ஆர்மின் நடித்ததாக கருதப்படுகிறது, பொதுவாக டச்ஸ்டோன் *அஸ் யூ லைக் இட்* மற்றும் ஃபெஸ்டே இன் *பன்னிரண்டாவது இரவு* போன்ற அறிவார்ந்த கோமாளி பாத்திரங்களில் நடித்தார்.  

## தோற்றம்
சேக்சுபியரின் வாழ்நாளில் சின்தியோவின் ஆங்கில மொழிபெயர்ப்பு எதுவும் கிடைக்கவில்லை என்றாலும், கேப்ரியல் சாப்புயின் 1584 பிரெஞ்சு மொழிபெயர்ப்பு அல்லது ஆங்கில மொழிபெயர்ப்பு (கையெழுத்துப் பிரதியில்) சேக்சுபியருக்குத் தெரிந்திருக்கலாம் என்று நம்பப்படுகிறது. சின்தியோவின் கதை 1508இல் வெனிசில் நடந்த ஒரு உண்மையான சம்பவத்தை அடிப்படையாகக் கொண்டதாக இருக்கலாம்.  

## கதாப்பாத்திரம்
இயாகோ ஒரு சிப்பாய், இவர் பல ஆண்டுகளாக ஓதெல்லோவுடன் இணைந்து போரில் கலந்துகொண்டார், மேலும் அவரது நம்பகமான ஆலோசகராகவும் இருந்தார். இளயரையர் பதவிக்கு மைக்கேல் காசியோ நியமிக்கப்பட்டது இவருக்கு பொறாமையினைத் தூண்டுகிறது. அதனால் ஒத்தெல்லோவை வீழ்த்த திட்டமிடுகிறார். இவருக்கு ரோடெரிகோ உதவியாக இருக்கிறார், அவர் ஓதெல்லோ சென்ற பிறகு, ஒதெல்லோவின் மனைவி டெஸ்டிமோனாவின் பாசத்தைப் பெற இயாகோ உதவுவார் என்ற தவறான நம்பிக்கையில் அவரது திட்டங்களில் அவருக்கு உதவுகிறார். கேசியோவின் பதவி இறக்கத்திற்குப் பிறகு ஒத்தல்லோவின் மனைவியின் நடத்தை பற்றி தவறான தகவலை ஒத்தல்லோவை நம்பவைக்கிறார்.
# புகைத்திரை

வாகனம் புகை திரையை வெளியிடுகிறது.]]  
**புகை திரை** (smoke screen) என்பது காலாட் படை, பீரங்கி வண்டிகள், விமானம் அல்லது கப்பல்கள் போன்ற இராணுவ பிரிவுகளின் இயக்கம் அல்லது இருப்பிடத்தை மறைக்க வெளியாகும் புகை ஆகும் .  

புகைத் திரைகள் பொதுவாக ஒரு குண்டு ரவைப் பெட்டி ( கையெறி போன்றவை ) அல்லது ஒரு வாகனத்தால் உருவாக்கப்படுகின்றன ( பீரங்கி வண்டி அல்லது போர்க்கப்பல் போன்றவை.  

## கடற்படை முறைகள்
போர்க்கப்பல்கள் சில நேரங்களில் புகை மின்னியற்றிகளைப் பயன்படுத்துகின்றன, எரிபொருள் எண்ணெயை நேரடியாக புனலுக்குள் செலுத்துவதன் மூலம், அது ஒரு வெள்ளை மேகமாக ஆவியாகிறது. எனவே, கடற்படைகள் தைட்டானியம் டெட்ராக்ளோரைடு போன்ற பல்வேறு வேதிப்பொருட்களை நோக்கி திரும்பின, அவை தாழ்வான வெள்ளை மேகத்தை உருவாக்குகின்றன.
# இரட்டை மற்றும் ஒற்றை வரிசை எண்கள்

கணிதத்தில், இரட்டை மற்றும் ஒற்றை வரிசை எண்கள் என்பதற்கு இணையான பதம்  இயல்எண்ணிலிருந்து வரிசை எண்களுக்கு விரிவுபடுத்தப்பட்டு செல்வதைக் குறிக்கிறது.இவை சில மாற்றுமுடிவு உய்த்தறிதல் நிரூபணங்களில் பயன்படுத்தப்படுகிறது.  

இந்த மொழி சில வரிசை α  விற்கு இணையான சாியான வரையறைகளைக் கொண்டுள்ளது.  
- எல்லா வரம்பு வரிசைகளும் ( 0 உட்பட) இரட்டையாகும். இரட்டை வரிசையின் தொடா் எண் ஒற்றையாகும். மறுதலையாகவும் கொள்ளப்படும்.
- α = λ + *n என்க. இதில் * λ என்பது வரம்பு வரிைச மற்றும்  *n* என்பது இயல் எண்ணாகும்.  α வின் இணை  *n ன் இணையாகும்*.
- *n* ஆனது α விற்கான கான்டா் இயல்நிலையின்எண்ணிலடங்கிய உறுப்பு என்க.  α வின் இணை n ன் இணையாகும்.
- α = ωβ + *n*, இதில் *n* இயல் எண்ணாகும். α வின் இணை n ன் இணையாகும்.
- α = 2β எனில் α இரட்டையாகும். மற்றபடி, α = 2β + 1 மற்றும் α ஒற்றையாகும்.
இரட்டை எண்களைத் தவிா்த்து, β2 = β + β.என்ற வரிசை எண் வடிவில் உள்ள இரட்டை வரிசைகளின் பண்புகளை பெற இயலாது.  வரிசையின் பெருக்கல் பரிமாற்றம் அற்றது. பொதுவாக,   உண்மையில் இரட்டை வரிசை  என்பதை  β + β எனவும் வரிசை எண்ணாகவும் வெளிப்படுத்த இயலாது.,  
: (ω + 3)2 = (ω + 3) + (ω + 3) = ω + (3 + ω) + 3 = ω + ω + 3 = ω2 + 3  
இரட்டை அல்ல.  

தலையாய கூட்டலின் தன்னடுக்கு விதியில் வரிசை இணை பயன்படுகிறது. (நன்கு வரிசைபடுத்தப்பட்ட தேற்றத்தில் கொடுக்கப்பட்டுள்ளது) முடிவிலா தலையாய எண்  κ, அல்லது பொதுவாக, வரம்பு வரிசை κ, κ என்பது சம ஒப்புமையான வரிசைபடுத்தப்பட்ட இரட்டை வரிசை மற்றும் ஒற்றை வரிசையின் உட்கணமாகும்.தலையாய கூட்டல் இவ்வாறு அமைகிறது
# மலர் மருத்துவம்



**எஸ்மலர் மருத்துவம்** (*Bach flower remedies*) என்பது ஹோமியோபதி மருத்துவத்துக்கு சகோதர மருத்துவமாகத் திகழ்கிறது. மலர் மருந்துகளைக் கண்டுபிடித்தவர் ஹோமியோபதியிலும், ஆங்கில மருத்துவத்திலும் புகழ்பெற்ற மருத்துவர் எட்வர்டு பாட்ச் என்பவர். எந்த நோய்க்கும் மனமே மூலகாரணமாகும். நோய்க்கான ஆரம்ப இடம் மனம் என்பதை அறிந்து கொண்டார். மனதை சரிப்படுத்தினால், உடல் குணமடையும் என்பதைத் தெரிந்து கொண்டதால் 1930-ல் காடுகளுக்குச் சென்று அங்குள்ள மலர்களையும், இலைகளையும் உண்டு சோதித்துப் பார்த்தார்.  

**மனதில் ஏற்படும் நம்பிக்கையே மருந்து பயமே நோய் என்பது உண்மை**  

பல மலர்களைப் பலருக்கும் கொடுத்து சோதித்துப் பார்த்தார். மனதை ஒழுங்குபடுத்தக்கூடிய 38 மலர்களைச் சேகரித்து 38 மருந்துகளை தயாரித்தார். மலர் மருத்துவப் பயன்பாட்டினைப் பரப்பினார். பாட்சின் மலர் மருத்துவத்தின் மருந்தியக்கச் சோதனைகளின் முறையான மதிப்பீடுகள் வாயிலாக மருந்துப்போலி விளைவைத் தருவதைத் தவிர இம்மருத்துவத்தில் பலனில்லை என்று விமர்சனத்துக்குள்ளானது.50 : 50 விகிதத்தில் நீரும் சாராயத்தின் கலவையாக மலர் மருத்துவத்தின் மூல நீர்மமருந்து உள்ளது என்றும், கடைகளில் விற்பனை செய்யப்படுவன இந்த மூல மருந்தினைப் பெரும்பாலும் சாராயம் கொண்டு நீர்க்கச் செய்யப்பட்டவையாய் உள்ளதால் மருந்தில் சேர்க்கப்பட்ட தாவரத்தின் வாசனைகூட மருந்தில் நுகர்ந்தறியப்பட முடியாததாக இருப்பதாகவும் கூற்றுக்கள் வெளியாயின.
# மோரிஸ் நினைவு கட்டிடம்


**மோரிஸ் நினைவு கட்டடம்** (Morris Memorial Building) அமெரிக்காவின் டென்னசி மாநிலத்தின் நாஷ்வில்வில் உள்ள ஒரு வரலாற்றுக் கட்டடம் ஆகும். இது அமெரிக்காவில் நிறுவப்பட்ட ஆபிரிக்க-அமெரிக்க தேசிய திருமுழுக்காளர்கள் மாநாட்டுக் குழுவினருக்காக 1920 ல் கட்டப்பட்டது. அதன் நீண்டகாலத் தலைவரான எலியாஸ் கேம்ப் மோரிஸின் பெயரால் வழங்கப்பட்டுவருகின்றது.  

## இருப்பிடம்
டென்னசி மாநிலத்தின் டேவிட்சன் மாவட்டத்தின் இருக்கையான 330 சார்லோட் நிழற்சாலையில், நாஷ்வில்லில் இந்தக் கட்டடம் அமைந்துள்ளது.  

## வரலாறு
இதன் கட்டுமானம் 1924 இல் தொடங்கி 1926 ஆம் ஆண்டில் நிறைவு செய்யப்பட்டது. இது அமெரிக்காவில் நிறுவப்பட்டஒரு ஆபிரிக்க அமெரிக்கன் கிறிஸ்தவப் பிரிவான தேசிய திருமுழுக்காளர்கள் மாநாடு குழுவின் நாஷ்வில் அலுவலகத்தில் ஞாயிறு பள்ளி வெளியீட்டு வாரியம் பணியாற்றுவதற்காக கட்டப்பட்டது. இந்தக் கட்டடம் பல ஆபிரிக்க அமெரிக்க வணிக அலுவலகங்களைக் கொண்டிருந்தது.  

2016 ஆண்டுப்படி, தொடக்கத்திலிருந்தே ஆபிரிக்க-அமெரிக்க வணிக அலுவலகங்களைக் கொண்டிருந்த கட்டடங்களில் இன்னும் எஞ்சியிருக்கும் ஒரே கட்டடம் இதுவாகும்.  

## கட்டிடக்கலை முக்கியத்துவம்
இது கட்டடக்கலை நிறுவனமான மெக்கிசாக் & மெக்கிசாக்கால் புதுச்செவ்வியல் கட்டிடக்கலை பாணியில் வடிவமைக்கப்பட்டது. 1985 சனவரி இரண்டாம் நாள் முதல் இது ஐக்கிய அமெரிக்க வரலாற்று இடங்களுக்கான தேசியப் பதிவேட்டில் பட்டியலிடப்பட்டுள்ளது.
# தமிழக வறட்சி 2016 - 17

**தமிழக வறட்சி 2016–17** (*2016–17 Drought in Tamil Nadu*) தமிழ்நாட்டு விவசாயிகளின் பேரிடராகத் திகழ்கிறது. தமிழ்நாட்டில் கடந்த 140 ஆண்டுகளில் இல்லாத அளவிற்கு மிக மோசமான மழைப்பொழிவால் இது நிகழ்ந்தது. தமிழ்நாட்டிற்கு மழை தரக்கூடிய பருவமான வடகிழக்குப் பருவக்காற்றுக் காலம் மிகக்குறைவான மழைப்பொழிவை மட்டுமே தந்ததால் விவசாயிகளின் தேவைகள் தணிக்கப்படவில்லை.  

## வடகிழக்குப் பருவக்காற்று
கடந்த 140 ஆண்டுகளில் இல்லாத மோசமான மழைப்பொழிவை 2016ஆம் ஆண்டு தமிழ்நாடு எதிர்கொண்டது. தமிழ்நாட்டின் ஆண்டு சராசரி மழைப்பொழிவு சிறிது சிறிதாகக் குறைந்து 2016 இல் 62% ஆனது. வடகிழக்குப் பருவமழை ஆங்காங்கே சில இடங்களில் மட்டுமே பொழிந்தது. 2016 இல் இந்திய மாநிலங்களின் பற்றாக்குறையில் அதிக அளவு பற்றாக்குறையாக 82% தமிழ்நாட்டில் பதிவு செய்யப்பட்டது.  

## தமிழ்நாட்டின் கருகிய பயிர்கள்
நீா்ப்பாசனத் தேவையைவிக்ட குறைந்த மழைப்பொழிவு ஏற்படும் காலங்களில் தமிழ்நாட்டின் வேளாண்மை இடிபோன்ற அடியை எதிர்கொண்டது. காவிாி நதிநீா் சா்ச்சையும் நீா்ப்பாசனத்திற்குாிய ஓர் வழியான காவிாியின் துணையாறுகளில் நீா்வரத்து இல்லாததும் தமிழக விவசாயிகளுக்கு மிகப்பாிய சிக்கலானது. இலட்சக்கணக்கான எக்டேர் நிலப் பயிா்கள் கடுமையாகத் கருகின. தமிழ்நாட்டில் முன்னெப்போதும் இல்லாத மோசமான அறுவடை இவ்வாண்டு ஏற்படும் எனக்கூறப்படுகிறது.
# குவான்சியாலே


**குவான்சியாலே** என்பது பன்றி இறைச்சிலிருந்து தயாரிக்கப்படும் ஓர் இத்தாலிய, பதப்படுத்தப்பட்ட இறைச்சித் தயாரிப்பு ஆகும்.  

## தயாரிப்பு முறை
பன்றி கறியில் உப்பு, சர்க்கரை, மசாலா ஆகியவற்றை தடவி மூன்று வாரங்கள் உலர வைக்க வேண்டும் அல்லது அதன் முப்பது சதவீத எடை குறையும் வரை உலரவைக்கவேண்டும். பின்னர் இதை சமைத்து சாப்பிடும்போது, பன்றி கறியில் செய்யப்பட்ட மற்ற உணவு பொருட்களை விட இதன் சுவை மிகவும் இனிமையாக இருக்கும். சமைக்கும் பொழுது பன்றி கறியில் இருக்கும் கொழுப்பு உருகி விடுவதால் இதனால் செய்யபடும் உணவுப் பொருட்கள் மிகுந்த சுவையினைப் பெறுகிறது.
# தலைமை அமைச்சரின் கிராமப்புற சாலை மேம்பாட்டுத் திட்டம்

**தலைமையமைச்சரின் கிராமப்புற சாலை மேம்பாட்டுத் திட்டம்** (PMGSY) தேசிய அளவில் மத்திய அரசின் நிதி உதவியால் ஊரகங்களில் உள்ள அனைத்து சாலையற்ற கிராமங்களுக்கும் சாலை ஏற்படுத்தும் நோக்கத்துடன் 2000 ஆம் ஆண்டு திசம்பர் 25-ம் தேதி தொடங்ககப்பட்டது. இத்திட்டம் முன்னாள் இந்தியத் தலைமை அமைச்சர் அடல் பிகாரி வாஜ்பாயியால் அறிமுகப்படுத்தப்பட்டது. இத்திட்டம் மைய ஊரக மேம்பாட்டு அமைச்சகத்தின் கீழ் செயல்படுகிறது.  

### நோக்கம்
அனைத்து கிராமங்களுக்கும் சாலை ஏற்படுத்த வேண்டும் என்பதே இத்திட்டத்தின் நோக்கமாகும். அதன்படி,  

1. 2003 ஆம் ஆண்டிற்குள் 1000 பேரும் அதற்கு மேல் மக்கள் தொகைக் கொண்ட கிராமங்களுக்கு சாலை வசதி ஏற்படுத்துதல்.
1. 2007 ஆம் ஆண்டிற்குள் 500 பேரும் அதற்கு மேல் மக்கள் தொகைக் கொண்ட கிராமங்களுக்கு சாலை வசதி ஏற்படுத்துதல்.
1. 2003 ஆம் ஆண்டிற்குள் 500 பேரும்ம் அதற்கு மேல் மக்கள் தொகைக் கொண்ட மலைவாழிடங்கள் (வட கிழக்கு, சிக்கிம், இமாச்சலப் பிரதேசம், சம்மு காசுமீரம், உத்திராஞ்சல்) பழங்குடி, பாலைவனப் பகுதிகளில் சாலை வசதி ஏற்படுத்துதல்.
1. 2007 ஆம் ஆண்டிற்குள் 250 பேரும் அதற்கு மேல் மக்கள் தொகைக் கொண்ட மலைவாழிடங்கள் (வட கிழக்கு, சிக்கிம், இமாச்சலப் பிரதேசம், சம்மு காசுமீரம், உத்திராஞ்சல்) பழங்குடி மற்றும் பாலைநிலப் பகுதிகளில் சாலை வசதி ஏற்படுத்துதல்.

### இணையத்தள மேலாண்மை, கண்காணிப்பு அமைப்பு (OMMS)
இத்திட்டத்தினைச் சரியான முறையில் செயல்படுத்த ஓர் இணையத்தள மேலாண்மை, கண்காணிப்பு அமைப்பு (OMMS) புவியியல் தகவல் முறையில் (GIS) ஏற்படுத்தப்பட்டுள்ளது. இத்திட்டத்திற்கான இலக்குகளை அடையாளம் காணவும், திட்டப்பணிகளின் முன்னேற்றத்தைக் கண்காணிக்கவும் இவ்வமைப்பு உருவாக்கப்பட்டது. மகாராட்டிரா மாநிலத்தில் பூனே நகரில் உள்ள மின் ஆளுகை துறையான சி-டாக் (C-DAC - Centre for Development of Advanced computing), எனப்படும் ஒன்றிய உயர்தர கணினி மேம்பாட்டு மையத்தால் வடிவமைக்கப்பட்டது. சிடாக்கு இந்தியாவின் முதன்மையான கணினியியல் ஆராய்ச்சிக்கும் மேம்பாட்டுக்குமான நிறுவனம் ஆகும். இந்தியாவின் மிகப்பெரிய தரவுத் தளங்களில் ஒன்றாகும்.  

ஒவ்வொரு புதிய சாலை ஏற்படுத்தும்பொழுதும் அதற்கான செலவினங்களைக் கண்காணிக்கும் வகையில் இணையத்தள மேலாண்மை, கண்காணிப்பு அமைப்பில் (OMMS) ஒரு தனித் தொகுதி உள்ளது. மாநில, மாவட்ட அதிகாரிகள் அளிக்கும் தரவுகளின்படி, இணையத்தள மேலாண்மை, கண்காணிப்பு அமைப்பு (OMMS) அனைத்து மக்களும் காணக்கூடிய விரிவான அறிக்கையை உருவாக்குகிறது. இது மின்னனியல் முறைமைகள் வழியாக பணம் செலுத்துதல், கடவுச்சொல் பாதுகாக்கப்பட்ட கையடக்க வடிவக் கோப்புகள் (PDF), ஊடாடும் அறிக்கைகள் போன்ற மேம்பட்ட கூறுபாடுகளை உள்ளடக்கியுள்ளது.
# பொருள் மயக்கம்

**பொருள் மயக்கம்** என்பது பொருள் புரிதலில் ஏற்படும் மயக்கமே பொருள் மயக்கம் ஆகும். ஒரே தொடரில் இரண்டு பொருள்கள் நிலை பெறுவதைக் காண முடிகிறது. அவ்வாறு வருஞ்சூழலில் பொருள் புரிதலில் சில நேரங்களில் இடர் ஏற்படுவதுண்டு. இவ்வாறாக பொருள் புரிதலில் ஏற்படும் மயக்கமே பொருள் மயக்கம்.  

எ.கா : யானோ கள்வன்?  

நானா வைதேன்?  

அவனா வந்தான்?  

மேற்காண் கூற்றுக்களை வற்புறுத்தியோ அல்லது அழுத்தமாவோ சொல்லுகின்ற போது இதில் வினா ,எதிர்மறைப் பொருள்கள் பொதிந்துள்ளதைக் காண முடிகிறது.  
இத்தகு பொருண்மைகளை வெளிக்கொணர்வதில் சூழலின் பங்கு முக்கியத்துவம் பெறுகிறது.  
பொருள் மயக்கம் என்பதைக் காட்டிலும் பொருண்மை மயக்கம் என்று கூறுவது பொறுத்தமுடைத்தாகிறது.  

பொருள்மயக்கத்தை களைவதற்கான கூறுகள் :  

- இடம்
- காலம்
- சூழல்
மேற்காண் உத்திகளை துணையாகக் கொண்டால் பொருள் மயக்கத்தை தவிர்த்து உண்மைப் பொருளை உய்த்துணர முடியும்.
# பாவாகத்

<div><div></div></div>  
**பாவாகாத்** (*Pavagadh*) என்பது குஜராத் மாநிலத்தில் வதோதராவிலிருந்து 46 கிலோமீட்டர் (29 மைல்) தொலைவில் உள்ள பஞ்சமகால் மாவட்டத்தில் ஒரு மலைப் பிரதேசம் ஆகும். ஒவ்வொரு நாளும் ஆயிரக்கணக்கான பக்தர்கள் கொண்டாடப்படும் புகழ்பெற்ற மகாகாளி கோயிலாக இது அறியப்படுகிறது. இது ராத்வாஸால் ஆதிக்கம் நிறைந்த பழங்குடிப் பகுதியாகும். சம்பானேர்-பாவாகத் தொல்லியல் பூங்காவின் பகுதி 2004 ஆம் ஆண்டு யுனெசுகோவால் உலக பாரம்பரிய தளமாக அறிவிக்கப்பட்டது. .  

## புவியியல் அமைப்பு

பாவாகாத் மலைத்தொடர் 822 மீட்டர் உயரம் கொண்டது. மலையின் கிழக்குப் பக்கத்தில், திரு ஹரி பாரி என்பவரால் இயங்கும் இரங்க்பூர் ஆசிரமம் உள்ளூர் பழங்குடியினரை உயர்த்துவதற்காக வேலை செய்கிறது. 490 மீட்டர் உயரத்தில் இருக்கும் பீடபூமியை "மச்சி ஹவேலி" என்று அழைக்கப்படுகிறது.
# ரெவரெண்ட் ஜெ. இ. கிரண்ட்லர்


**' மேதகு ஜெ. இ. கிரண்டிலர் ** 1677 ஆண்டு ஏப்ரல் 7 ஆம் நாள் வெய்சென்சீ எனுமிடத்தில் பிறந்தார். கெலே எனுமிடத்தில் கல்வி பயின்றார். கோப்பனேகனில் 1708 இல் பாதிரியாராக அமர்த்தப்பட்டார்.  

## இந்திய வருகை

1708 ஆண்டு நவம்பர் 17 ஆம் நாள் கப்பலேறி 1709 ஜூலை 20 ஆம் நாள் தரங்கம்பாடிக்கு வருகை புரிந்தார்.  

## திருமணம்

1716 ஆம் ஆண்டு திருமணம் செய்து கொண்டார்.  

## தமிழ்ப் பணி

தமிழ் மருந்துகள் எனும் நூல் ஒன்றை எழுதியுள்ளார்.  

## இறப்பு

1720 ஆண்டு மார்ச் 19 ஆம் நாள் காலமானார். ஜெருசலம் மாதா கோயிலில் இவரது உடல் அடக்கம் செய்யப்பட்டது.  

## பார்வை நூல்

ஐரோப்பியர் தமிழ்ப்பணி, பேராசிரியர் கா. மீனாட்சிசுந்தரம். சென்னைப் பல்கலைக்கழகம் -- 2௦03
# கேரள சுற்றுலாத்துறை

**கேரள சுற்றுலாத் துறை** என்பது கேரள மாநில அரசின் கீழ் இயங்கும் **கேரளா சுற்றுலா மற்றும் வளர்ச்சிக் கழகம்** உள்நாடு மற்றும் வெளிநாட்டு மக்களுக்கு சுற்றுலா விடுதிகள் மற்றும் பேருந்துகள் இயக்குகிறது.  

கீழ்கண்ட மலைவாழிடங்கள், கடற்கழிகள், கோயில்களுக்கு கொச்சி மற்றும் திருவனந்தபுரம் ஆகிய இடங்களிலிருந்து இச்சுற்றுலாக் கழகம் நாள்தோறும் பேருந்துகளை இயக்குகிறது.  
- மூணார்
- தேக்கடி
- வயநாடு
- ஆலப்புழா
- திருவனந்தபுரம் பத்மநாபசாமி கோயில்
- கொச்சி
மேலும் ஆண்டுதோறும் கார்த்திகை, மார்கழி, தை மாதங்களில் சபரிமலை, குளத்துப்பிழை மற்றும் ஆரியங்காவு ஐயப்பன் கோவில்களுக்கு சுற்றுலா பேருந்துகளை இயக்குகிறது.
# செந்தூரகம்


**செந்தூரகம்** *(Pyrethrum) என்பது* பல *சிவந்தி* மலரின் ஒரு *வகையாகும்* . செந்தூரகம் என்பது முன்னர் *பைரத்ரம்* இனத்தில் சேர்க்கப்பட்ட தாவரங்களுக்கு பொதுவான பெயராக தொடர்ந்து பயன்படுத்தப்படுகிறது. இது ***கிரிசான்தமம் சினெராரிஃபோலியம்*** மற்றும் ***கிரிசான்தமம் கோசினியம்*** ஆகியவற்றின் உலர்ந்த மலர்த் தலைகளிலிருந்து தயாரிக்கப்படும் இயற்கை பூச்சிக்கொல்லியின் பெயராகும். இதன் மூலப்பொருள் பைரெத்ரின்கள் ஆகும் .  

## தெளிப்பான்கள்
செந்தூரகம் பல நூற்றாண்டுகளாக ஒரு பூச்சிக்கொல்லியாகவும், மற்றும் மத்திய கிழக்கில் பேன் மருந்தாகவும் பயன்படுத்தப்படுகிறது ( பாரசீக தூள், "*பாரசீக பெல்லிட்டரி*" என்றும் அழைக்கப்படுகிறது). இது ஆஸ்திரிய தொழிலதிபர் ஜே. சாச்செர்லால் சாச்செர்லின் என்ற வணிகக் குறி மூலம் உலகம் முழுவதும் விற்கப்பட்டது. சான்றளிக்கப்பட்ட கரிம வேளாண்மையில் பயன்படுத்தப்படும் அனுமதிக்கப்பட்ட செயற்கை அல்லாத பூச்சிக்கொல்லிகளில் இதுவும் ஒன்றாகும்.
# அமமி முயல்


**அமமி முயல்** (*பெண்டாலாகசு பர்னென்சி*; Amami: [ʔosaɡi]) அல்லது அமுமினோ குரோ யூசாகி (ア マ ミ ノ ク ロ ウ サ 奄 奄 美 野 兔 兔, R ギ ギ bit bit ") ஜப்பானில் உள்ள ககாஷிமா ப்ரிபெக்சர் தெற்கு க்யூஷூ மற்றும் ஒகினவாவிற்கும் இடையே இரண்டு சிறிய தீவுகளான அமாமி ஷ்ஷிமா மற்றும் டோகு-நோ-ஷிமா ஆகிய இடங்களில் காணப்படுகிறது. ஒரு காலத்தில் ஆசிய நிலப்பரப்பில் வாழ்ந்து வந்த இந்த முயல்கள் நாளடைவில் மறைந்துவிட்டது. இன்று வாழும் முயல்களும் ஜப்பானிய சிறிய தீவுகளில் மட்டுமே வாழ்ந்து வருகிறது.  
### உயிரியல்
அமமி முயல் 17 தாவர இனங்கள் மற்றும் 12 வகையான மூலிகை தாவரங்கள்,செடிகள் ஆகியவற்றை உள்ளடக்கிய 29 வகை தாவர வகைளை உணவாக உண்கிறது. இவை பெரும்பாலும் இளம் தளிர்கள் பகுதி பல்வேறு மற்றும் வகையான தாவர வகைகளின் கொட்டைகளை உண்கிறது. அமமி முயல் புதர் தாவரங்களின் தண்டுகள் மற்றும் கிளைகள் ஆகியவற்றின் பட்டைகளை உண்கிறது. கோடை காலத்தில், அமமி முயல் பாம்பாஸ் புல் வகை, மற்றும் குளிர்காலத்தில், பசானியா மரத்தின் பழங்களை உண்கிறது..  
### புறஅமைப்பு
அமமி முயல் குறுகிய கால்களையும் சற்றே பருமனான உடல், மற்றும் பெரிய மற்றும் வளைந்த நகங்கள் கொண்டுள்ளது மற்றும் சில நேரங்களில் ஏறும். பிற முயல்களுடன் ஒப்பிடுகையில் அதன் காதுகள் குறிப்பிடத்தக்க அளவில் சிறியவை. இதன் ரோமங்கள் தடிமனான, கம்பளி போன்ற இருண்ட, மேல் பழுப்பு மற்றும் பக்கங்களிலும் சிவப்பு-பழுப்பு நிறமாக இருக்கும். இது கனமான, நீண்ட மற்றும் மிகவும் வலுவான நகங்களை கொண்ட மற்றும் மேலும் பொதுவான முயல்கள் மற்றும் முயல்களுடன் ஒப்பிடுகையில் கண்கள் சிறியவை. இதன் சராசரி எடை 2.5-2.8 கிலோ ஆகும்.  

அமிமி முயல் மேலும் பரவலான விலங்குகளிடமிருந்து பெரும் அச்சுறுத்தல்களை எதிர்கொள்கிறது, மூங்கூஸ், காட்டு பூனைகள் மற்றும் நாய்களுடன் சேர்ந்து, அமிமி முயல் தோற்றமளிக்கிறது.  

### பாதுகாப்பு
இயற்கை மற்றும் இயற்கை வளங்களின் பாதுகாப்புக்கான சர்வதேச ஒன்றியத்தின் லாகோமோர்ஃப் சிறப்புக் குழு 1990 இல் ஒரு பாதுகாப்புத் திட்டத்தை முன்மொழிந்தது. அமிமி-ஓஷிமா தீவில், சுற்றுச்சூழல் அமைச்சகத்தின் அமமி வனவிலங்கு பாதுகாப்பு மையம் 1999 இல் நிறுவப்பட்டது. இது 2005 ஆம் ஆண்டில் ஒரு மூங்கில் துடைப்புத் திட்டத்தை மறுதொடக்கம் செய்தது.
# குழந்தை சுரண்டல்

**குழந்தை சுரண்டல்** (*exploitation of children*) என்பது குழந்தைகளின் உழைப்பு மூலமாகவோ அல்லது பாலியல் ரீதியாகவோ சட்டங்களுக்கு முரணாகப் பயன்படுத்தும ஒரு வன்செயல் ஆகும். ஈடுபடும் பணிகளில் உழைப்பு சுரண்டலோ அல்லது பாலியல் சுரண்டலோ இருக்குமேயானால் அது கல்வி பயில இடையூறாக அமையும். அக்குழந்தை சுரண்டலுக்கு ஆளாகியுள்ளது எனவும் கொள்ளலாம். வணிகரீதியான பாலியல் சுரண்டல் என்பது ஒரு குழந்தையை விபச்சாரத்தில் கட்டாயப்படுத்துதல்,". பாலியல் கடத்தல், இளவயது திருமணம், குழந்தை பாலியல் சுற்றுலா மற்றும் குழந்தைகளை பாலியல் நடவடிக்கைகளில் சுரண்டும் வேறு எந்த முயற்சியையும் கொண்டுள்ளது.  

வணிகரீதியான பாலியல் சுரண்டலின் பரவலான தேசிய மதிப்பீட்டை உருவாக்குவது கிட்டத்தட்ட சாத்தியமற்றதாக இருக்கிறது. அமெரிக்காவில் உள்ள குழந்தைகளின். உலகளவில் வணிகப் பாலுறவுக்காக சுரண்டப்படும் ஒரு மில்லியன் குழந்தைகள் இருப்பதாக மதிப்பிடப்பட்டுள்ளது. சுரண்டப்படும் ஒரு மில்லியன் குழந்தைகளில், பெரும்பான்மையானவர்கள் பெண்கள். 244,000 முதல் 325,000 அமெரிக்க இளைஞர்கள் பாலியல் சுரண்டலுக்கான ஆபத்தில் இருப்பதாகக் கருதப்படுகிறது. மேலும் அமெரிக்காவில் ஒவ்வொரு ஆண்டும் 199,000 சிறுவர்கள் பாலியல் சுரண்டல் சம்பவங்கள் நிகழ்கின்றன.குழந்தைகள் கடத்துபவர்களின் மிகப்பெரிய இலக்குகளில் பள்ளிகளும் ஒன்றாகும்.  

## குழந்தைகள் என்பவர் யார்?
சாதி, மதம்,பால், மொழி, சொத்து, நிறம், பிறப்பு, ஊனம் போன்ற எந்தவித வேறுபாடுகளுமின்றி 18 வயதிற்கு உட்பட்ட அனைவரும் குழந்தைகள்.  

## குழந்தை உரிமைகள் மீதான ஐ.நா. உடன்படிக்கை
1989-நவம்பர் மாதம் குழந்தை உரிமைகள் மீதான உடன்படிக்கையை ஐக்கிய நாடுகள் அவை அறிவித்தது. 54 சரத்துக்களை உள்ளடக்கிய இந்த உடன்படிக்கையில் கூறப்பட்டிருக்கும் குழந்தை உரிமைகள் அனைத்தும் மனித உரிமைகளாகும். 1992-டிசம்பர் மாதம் நம் நாடும் ஐ.நா.உடன்படிக்கையில் கையொப்பமிட்டு நம் குழந்தைகளுக்கு உரிமைகளை வழங்க பொறுப்பேற்றது. குழந்தைகளுக்கு வாழும் உரிமை, பாதுகாப்பு உரிமை, வளர்ச்சி உரிமை,பங்கேற்பு உரிமை உள்ளது.  

## குழந்தை சுரண்டல் முறைகள்
- அடமானம் வைத்தல்
- பாலியல் தொழிலில் ஈடுபடுத்துதல்
- ஆபாச படங்கள் எடுக்க பயன்படுத்துதல்
- பிச்சை எடுக்க வைத்தல்
- ஆபத்தான தொழிலில் ஈடுபடுத்துதல்
- முழுநேர வீட்டு வேலை
- பண்ணை சார்ந்த வேலைகள்
- சிறுதொழில் மற்றும் கைத்தொழில்களில் ஈடுபடுத்தல்

## குழந்தை சுரண்டல் - பாதிப்பு

- குழந்தை பருவம் சுதந்திரம் பறிபோதல்
- தனிமை நிலை
- உடல் பாதிப்பு
- பாலியல் துன்புறுத்தல்
- பெரியோரின் துன்புறத்தல்
- நோய் தாக்கம்
- உழைப்பு சுரண்டல்
- குழந்தை கடத்தல்

## குழந்தை பாதுகாப்பு சட்டம்
- அரசியல் அமைப்பு சாசனத்தின் தொடர்புடைய கோட்பாடுகள்:
- 14-வது கோட்பாடு சட்டத்தின் முன் அனைவரும் சமம்.
- 15-வது கோட்பாட்டின்படி எந்த ஒரு குழந்தையையும் பாகுபடுத்தக் கூடாது.
- சுரண்டப்படுதல்பொருளாதாரம் காரணமாக நிராதரவாக விடப்படுதலிலிருந்து காப்பாற்ற 30-ன் பிரிவுகள்
- 24-வது கோட்பாட்டின்படி 14 வயதிற்கு உட்பட்ட குழந்தைகளை தொழிற்சாலைகளில் அனுமதிக்கக்கூடாது.
- 21யு-யின்படி 6 முதல் 14 வயது வரை கட்டாய இலவச கல்வி.

## இவ்வற்றையும் காண்க

- சிறுவர்களுடனான பாலியல் முறைகேடு
- புலன் விசாரணை கூட்டாட்சிப் பணியகம்
- மாந்தக் கடத்துகை
# சி.எஸ்.ஐ தொழில்நுட்ப நிறுவனம்


**சி. எஸ். ஐ தொழில்நுட்ப நிறுவனம்** (CSI Institute of Technology) என்று அழைக்கப்படும் சி. எஸ். ஐ இன்ஸ்டிடியூட் ஆப் டெக்னாலஜி (சி.எஸ்.ஐ.ஐ.டி), தோவாளை, கன்னியாகுமரி மாவட்டம், தமிழ்நாடு என்ற இடத்தில் செயல்பட்டு வருகிறது. சி.எஸ்.ஐ இன்ஸ்டிடியூட் ஆப் டெக்னாலஜி என்பது கிறிஸ்தவ சிறுபான்மை நிறுவனமாகும். இது 1995 ஆம் ஆண்டு கன்னியாகுமரி மறைமாவட்ட தென்னிந்தியத் திருச்சபையால் (C.S.I) நிறுவப்பட்டது. இந்த கல்லூரி ஐஎஸ்ஓ 9001: 2000 தரத்திற்கு சான்றளிக்கப்பட்டுள்ளது.  

## கல்வித் திட்டங்கள்
சி.எஸ்.ஐ.ஐ., இன்ஜினியரிங் துறையில் இளங்கலை பட்டப்படிப்பை பின்வருமாறு வழங்குகிறது:  
- B.E கணினி அறிவியல் மற்றும் பொறியியல்
- B.E. மின் மற்றும் மின்னணு பொறியியல்
- B.E. மின்னணு மற்றும் தகவல் தொடர்பு பொறியியல்
- B.E. இயந்திர பொறியியல்
- B.E. சிவில் இன்ஜினியரிங்
- B.Tech. தகவல் தொழில்நுட்பம்
CSIIT பின்வருவதில் முதுநிலை டிகிரிகளை வழங்குகிறது:  
- MEஉ ற்பத்தி பொறியியல்
- M.E. பவர் எலெக்ட்ரானிக்ஸ் & டிரைவ் தொழில்நுட்பம்
- M.E தொடர்பு கணினி பொறியியல்
- எம்.எஸ். கணினி அறிவியல் மற்றும் தொழில்நுட்பம்
- M.E கட்டமைப்பு பொறியியல்
- M.E.  மின்னணு பொறியியல்
- M.E கணினி அறிவியல் மற்றும் தகவல்தொழில்நுட்பம்
- M.C.A கணினி பயன்பாட்டில் முதுநிலைக் கல்வி
- M.B.A மாஸ்டர் ஆப் பிசினஸ் அட்மினிஸ்ட்ரேஷன் .
# பூட்டான் சுதந்திரம்

தேசியக் கொடி]]  
**பூட்டான்** (*Bhutan*) வரலாற்றில் பெரும்பகுதி முழுவதும் சுதந்திரமாக இருந்த சில நாடுகளில் ஒன்றாகும்.  

## பூட்டான் சுதந்திரம்
பூட்டானின் பெரும்பகுதி எப்பொழுதும் பிறிதொரு வெளிப்புற சக்தியால் கைப்பற்றப்படவோ, ஆக்கிரமிக்கப்படவோ அல்லது நிர்வகிக்கப்படவோ இல்லை, பிற நாடுகளுடன் ஒப்பிடுகையில், அந்நாடு தனிமைப்படுத்தப்பட்டிருக்கிறது.  

காமரூப இராச்சியம் (Kamarupa Kingdom) அல்லது திபெத்திய (Tibetan Empire) சாம்ராஜ்ஜியத்தின் ஆட்சியின் கீழ் 7 முதல் 9 ஆம் நூற்றாண்டுகளில் ஆளப்பட்டதாக ஊகிக்கப்பட்டிருந்தாலும், அதற்கான சூழ்நிலை ஆதாரங்கள் மட்டுமே உள்ளன. அப்பெருமை மிக்க வரலாற்றைக் கொண்ட அந்த நாடு முழுவதும் தொடர்ந்து அதன் இறையாண்மையை பாதுகாத்து வருகிறது.  

}}